Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: a 44/2000. (XII. 27.) EüM rendelethez]
Paragraph Index: 2197

c) környezetet veszélyeztetõ hatásoknál: (i) a „Veszélyes a környezetre” besorolási kategóriának megfelelõ R mondat vagy mondatokat a címkén fel kell tüntetni; (ii) ha az R50 mondatot a kombinált R51/53 vagy az R52/53 mondat, vagy egyedül az R53 mondat kiegészítéseként alkalmazták, az R50/53 kombinált R mondatot kell alkalmazni. Készítményeknél általános szabályként legfeljebb hat R mondatot használunk a kockázatok ismertetésére; ebbõl a szempontból az 1. számú melléklet 4. pontjában felsorolt összetett (kombinált) mondatok egy mondatnak számítanak. Az alkalmazott mondatoknak azonban a készítmény 2004/56. szám valamennyi lényeges veszélyét ismertetniük kell. Egyes esetekben hatnál több R mondatra is szükség lehet. 7.5. S mondatok Az S mondatokat az 1. számú melléklet 5. pontjában foglaltaknak megfelelõen kell megszövegezni. Az 1.5. mellékletben felsorolt összetett (kombinált) S mondatokat szükség szerint kell alkalmazni. 7.5.1. A közösségi jegyzékben felsorolt anyagoknál az ott feltüntetett S mondatokat kell alkalmazni. Ahol nincsenek meghatározva S mondatok, ott a gyártó/importáló adhat meg megfelelõnek ítélt S mondatokat a 6. pont figyelembevételével. 7.5.2. S mondatok kiválasztása Az S mondatok végsõ kiválasztásánál figyelembe kell venni a címkén szereplõ R mondatokat, valamint az adott anyag vagy készítmény szándékolt felhasználási módját és célját is: — általános szabályként legfeljebb hat S mondatot használunk a leginkább szükséges óvintézkedések ismertetésére; ebbõl a szempontból az 1. számú melléklet 5. pontjában felsorolt összetett (kombinált) mondatok egy mondatnak számítanak, — a hulladékkezeléssel kapcsolatos S mondatok közül egy S mondatot használunk, kivéve, ha egyértelmû, hogy az anyag és edényzetének hulladékként történõ kezelése nem jelent veszélyt az emberek egészségére vagy a környezetre. Különösen a lakossági forgalmazásra kerülõ anyagok és készítmények esetében lényeges a biztonságos hulladékkezeléssel kapcsolatos útmutatás feltüntetése, — egyes R mondatok feleslegessé válnak az S mondatok körültekintõ megválasztása esetén, és fordítva; azokat az S mondatokat, amelyek nyilvánvalóan megfelelhetnek egy R mondatnak, csak abban az esetben tüntetjük fel a címkén, ha ezzel egy bizonyos figyelmeztetést akarunk kihangsúlyozni, — az S mondatok kiválasztásakor különös tekintettel kell lenni az adott anyag vagy készítmény elõrelátható felhasználási körülményeire is — pl. porlasztás vagy egyéb aeroszolokra jellemzõ hatások —, és ennek megfelelõen kell meghatározni az alkalmazott S mondatok körét, — az S1, S2 és S45 mondatok alkalmazása kötelezõ valamennyi lakossági felhasználású nagyon mérgezõ, mérgezõ és maró hatású anyagnál és készítménynél, — az S2 és S46 mondatok alkalmazása kötelezõ az összes többi lakossági felhasználású veszélyes anyagnál és veszélyes készítménynél, kivéve a csak környezetre veszélyesnek besorolt anyagokat és készítményeket. Amennyiben a 6.2. pontban rögzített szigorú kritériumok szerint kiválasztott mondatok felesleges ismétléseket vagy kétértelmûséget — félreérthetõséget — okoznak, vagy egyes mondatok nyilvánvalóan feleslegesek az adott termék/csomagolásnál, úgy egyes mondatok elhagyhatók. 7.6. Az EU szám Az EU szám, ha létezik, akkor megegyezik vagy az EINECS számmal vagy az ELINCS számmal. Amennyiben a címkén feltüntetett anyag szerepel az EINECS-ben vagy az ELINCS-ben, úgy az anyag EINECS vagy ELINCS számát is fel kell tüntetni a címkén. Ez a követelmény készítményekre nem vonatkozik. 7.7. A készítmények címkéinek mérete A címke méretét a 10. számú melléklet 1. pontja határozza meg. Minden egyes szimbólumnak takarnia kell a címke területének legalább egy tizedét, de ez nem lehet kisebb, mint 1 cm2. A címkét azonnal a készítmény betöltése után a csomagolás egy vagy több oldalán erõsen rögzítve kell elhelyezni. A címkén megkövetelt információnak szembeötlõ módon el kell különülnie a háttértõl és olyan méretû betûket és szóközöket kell használni, hogy a címke könnyen olvasható legyen.

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes